b'\n_START_ARTICLE_\nMetil metakrilat\n_START_SECTION_\nProizvodnja\n_START_PARAGRAPH_\nPoznanih je ve\xc4\x8d metod pridobivanja metilmetakrilata. Eden prvih in osnovnih je preko aceton cianohidrina (ACH). Osnovni surovini sta aceton in hidrogen cianid. Vmesni cianohidrin se z \xc5\xbeveplovo kislino pretvori do sulfat estra metakrilamida. Z metanolizo nato produkt razpade na amonijev bisulfat in MMA. \xc4\x8ceprav je ta metoda mno\xc5\xbei\xc4\x8dno uporabljena, je njena slaba to\xc4\x8dka v ogromni koli\xc4\x8dini stranskega produkta in sicer amonijevega bisulfata. Mnogi proizvajalci so zato prevzeli drugo metodo, kjer je osnovna surovina izobutilen ali terc-butanol, ki se zaporedno oksidira najprej do metakroleina in nato v metakrilno kislino, katero se nato zaestri z metanolom. MMA pa lahko sintetiziramo tudi iz metilpropionata in formaldehida.\n_START_SECTION_\nUporaba\n_START_PARAGRAPH_\nSkoraj vsa proizvodnja MMA je namenjena za polimerizacijo v homopolimere in kopolimere iz katerih se nato pridobiva polimetil metakrilat (PMMA) in njegovi modificirani polimeri. Te polimere se lahko nato vliva ali ekstrudira v poljubne oblike. PMMA je dobro odporen na vremenske razmere, hkrati pa se ga da z raznimi pigmentnimi dodatki obarvati, zato se ga veliko uporablja v povr\xc5\xa1inskih premazih in raznih emajlih. Posledi\xc4\x8dno je veliko zastopan v gradbeni\xc5\xa1tvu , beli tehniki in avtomobilski industriji..._NEWLINE_Prisoten je tudi v medicini. Njegove polimere se uporablja za proteti\xc4\x8dne komponente, \xc5\xa1e posebno pri obnovi kolkov in kolen. Kot monomer pa ga je mo\xc5\xbeno uporabiti kot zdravilo za zni\xc5\xbeanje krvnega pritiska. V zobozdravstvu se uporablja za akrilatne zobne prevleke, zobne proteze in za\xc4\x8dasne mosti\xc4\x8dke.\n_START_SECTION_\nIdentifikacija snovi ali pripravka\n_START_PARAGRAPH_\nIdentifikacija snovi:-etil 2-metilprop-2-enoat - monomer_NEWLINE_Uporaba: v organski, avtomobilski, pohi\xc5\xa1tveni, kovinoplasti\xc4\x8dni predelovalni industriji, v gradbeni\xc5\xa1tvu....\n_START_SECTION_\nSestava s podatki o nevarnih sestavinah\n_START_PARAGRAPH_\nSplo\xc5\xa1no ime: metilmetakrilat_NEWLINE_Kemi\xc4\x8dno ime in formula:: etil 2-metilprop-2-enoat, C\xe2\x82\x85H\xe2\x82\x88O\xe2\x82\x82_NEWLINE_CAS \xc5\xa1t.: 80-62-6_NEWLINE_EC \xc5\xa1t.:607-035-00-6_NEWLINE_Nevarni simboli:  F (vnetljivo),  Xi (dra\xc5\xbeilno)\n_START_SECTION_\nUgotovitve o nevarnih lastnostih\n_START_PARAGRAPH_\nFizikalno kemijske nevarnosti: Lahko vnetljiv, zato ga shranjujte stran od vira v\xc5\xbeiga, direktnih son\xc4\x8dnih \xc5\xbearkov in stati\xc4\x8dnega naelektrenja, v dobro zaprti posodi. Med uporabo ne kadite._NEWLINE_Zdravju \xc5\xa1kodljive nevarnosti: Dra\xc5\xbelen, lahko povzro\xc4\x8da preob\xc4\x8dutljivost ob kontaktu s ko\xc5\xbeo. Pri delu uporabljajte za\xc5\xa1\xc4\x8ditne rokavice. Izogibajte se vdihavanju hlapov in po uporabi posodo tesno zaprite._NEWLINE_Vdihavanje: Dra\xc5\xbei respiratorni sistem. Izpostavljenost lahko povzro\xc4\x8di te\xc5\xbeko dihanje, ka\xc5\xa1ljanje, slabost in vneto grlo. Dolgotrajna in ponavljajo\xc4\x8da izpostavljenost velikim koncentracijam hlapov lahko povzro\xc4\x8di po\xc5\xa1kodbe plju\xc4\x8d._NEWLINE_U\xc5\xbeivanje: Dra\xc5\xbeenje ust, grla in po\xc5\xbeiralnika. Izpostavljenost lahko povzro\xc4\x8di vnetje grla, slabost, bruhanje in mehurje. Dolgotrajna in ponavljajo\xc4\x8da izpostavljenost lahko povzro\xc4\x8di nezavest in celo komo._NEWLINE_Kontakt s ko\xc5\xbeo: Izpostavljenost lahko povzro\xc4\x8da rde\xc4\x8dico, oteklino in bole\xc4\x8dine. Dolgotrajen in ponavljajo\xc4\x8di kontakt lahko povzro\xc4\x8di opekline. Pri zelo ob\xc4\x8dutljivih ljudeh povzro\xc4\x8da izpostavljenost malim koli\xc4\x8dinam alergi\xc4\x8dno reakcijo._NEWLINE_Kontakt z o\xc4\x8dmi: Izpostavljenost lahko povzro\xc4\x8da motnje vida, solzenje, rde\xc4\x8dico in bole\xc4\x8dino.\n_START_SECTION_\nUkrepi za prvo pomo\xc4\x8d\n_START_PARAGRAPH_\nVdihavanje: Ponesre\xc4\x8denca se takoj prenese na sve\xc5\xbe zrak. Mirovanje v pol stoje\xc4\x8dem polo\xc5\xbeaju. \xc4\x8ce je dihanje ote\xc5\xbeeno: dihanje usta na usta. \xc4\x8ce ne diha: umetno dihanje. Takoj poklicati zdravni\xc5\xa1ko pomo\xc4\x8d._NEWLINE_U\xc5\xbeivanje: Ne dajati v usta ni\xc4\x8desar nezavestni osebi. Ne povzro\xc4\x8dati bruhanja. Izprati usta z vodo. Ponesre\xc4\x8denec naj popije cca. 1dcl vode in po\xc4\x8diva. Takoj poklicati zdravni\xc5\xa1ko pomo\xc4\x8d._NEWLINE_Kontakt s ko\xc5\xbeo: Izpirati z veliko koli\xc4\x8dino vode najmanj 15 min. Odstraniti kontaminirano obleko in potem spirati z vodo. Takoj poklicati zdravni\xc5\xa1ko pomo\xc4\x8d._NEWLINE_Kontakt z o\xc4\x8dmi: Takoj spirati odprte veke z veliko koli\xc4\x8dino vode najmanj 15 min. Po za\xc4\x8detnem spiranju odstraniti kontaktne le\xc4\x8de in nadaljevati s spiranjem. Takoj zdravni\xc5\xa1ka pomo\xc4\x8d.\n_START_SECTION_\nUkrepi ob po\xc5\xbearu\n_START_PARAGRAPH_\nPrimerno sredstvo za ga\xc5\xa1enje: \xc4\x8ce je proizvod udele\xc5\xbeen v po\xc5\xbearu: pena, ogljikov dioksid ( CO\xe2\x82\x82), prah, AFF, velike po\xc5\xbeare gasiti s halonskimi gasilnimi pripravami._NEWLINE_Ne gasiti z vodnim curkom._NEWLINE_Posebne nevarnosti: Gasiti na za\xc5\xa1\xc4\x8ditenih podro\xc4\x8djih. Vodo za ga\xc5\xa1enje zajeziti za kasnej\xc5\xa1e odstranjevanje. Ohladiti izpostavljene kontejnerje z vodnim sprejem._NEWLINE_Nevarnost ognja / eksplozije: Hlapi so te\xc5\xbeji od zraka in potujejo po zemlji in zato je mo\xc5\xbenost oddaljenega v\xc5\xbeiga._NEWLINE_Nevarnosti produktov gorenja: Gorenje lahko povzro\xc4\x8di nastanek ogljikovega dioksida in ogljikovega monoksida._NEWLINE_Posebna varovalna oprema: Gorenje povzro\xc4\x8da nastanek: toksi\xc4\x8dnih in/ali korozijskih hlapov/plinov. Uporaba dihalnih aparatov (samo- oskrbovalni dihalni aparati s popolno za\xc5\xa1\xc4\x8dito obraza). Za\xc5\xa1\xc4\x8ditna obleka.\n_START_SECTION_\nUkrepi ob nezgodnih izpustih\n_START_PARAGRAPH_\nVarovalni ukrepi za osebje: V primeru razlitja: izpraznitev prostora. Obvestiti center za obve\xc5\xa1\xc4\x8danje (112) ali policijo (113). Oble\xc4\x8di primerno za\xc5\xa1\xc4\x8ditno obleko, rokavice in za\xc5\xa1\xc4\x8dito za o\xc4\x8di in obraz._NEWLINE_Okoljevarstveni ukrepi: Prepre\xc4\x8diti raz\xc5\xa1iritev. Ne dovoliti raz\xc5\xa1iritve v odpadne vode. V primeru ve\xc4\x8djega razlitja: obvestiti center za obve\xc5\xa1\xc4\x8danje, policijo ali najbli\xc5\xbejo gasilsko enoto._NEWLINE_Postopki za \xc4\x8di\xc5\xa1\xc4\x8denje / pobiranje: Nevarnost v\xc5\xbeiga / eksplozije: dr\xc5\xbeati stran od vira v\xc5\xbeiga. Zama\xc5\xa1itev luknje, kjer uhaja teko\xc4\x8dina, brez tveganja. Prepre\xc4\x8ditev raz\xc5\xa1irjanja. \xc4\x8cistiti pod nadzorom strokovnjaka. Zbirati razlit material v tesno zaprtih posodah. Absorbirati ostanke s peskom ali drugim inertnim materialom ter zbirati v tesno zaprtih posodah.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nOpozorila za varno rokovanje: Izogibati se materialom in pogojem, ki lahko zmanj\xc5\xa1ajo reaktivnost in obstojnost snovi. Izogibati se izpostavljenosti. Uporabljati ustrezno za\xc5\xa1\xc4\x8dito. Varno ukrepati proti stati\xc4\x8dnemu naboju. Odstraniti od odprtega ognja, iskre ali vira v\xc5\xbeiga. Eksplozijsko zavarovati elektri\xc4\x8dne priklju\xc4\x8dke.._NEWLINE_Skladi\xc5\xa1\xc4\x8denje: Hraniti na lokaciji, varni pred po\xc5\xbearom. Med shranjevanjem paziti na material in pogoje, ki se jim je treba izogniti (to\xc4\x8dka 10). Shranjevati v namenskem skladi\xc5\xa1\xc4\x8du. Zahtevana je ventilacija na tleh. Kontejnerje tesno zaprite._NEWLINE_Posebne zahteve za pakiranje:_NEWLINE__NEWLINE_Po klasifikaciji ADR spada metilmetakrilat v:_NEWLINE__NEWLINE_- Razred 3: vnetljive teko\xc4\x8dine_NEWLINE__NEWLINE_- UN \xc5\xa1t. 1247_NEWLINE__NEWLINE_Shranjevati v po\xc5\xbearno varni posodi v hladnem, temnem in dobro prezra\xc4\x8devanem prostoru. Lo\xc4\x8deno od mo\xc4\x8dnih oksidantov, mo\xc4\x8dnih baz ali mo\xc4\x8dnih kislin.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nKontrolni parameter: V primeru uporabe nad to\xc4\x8dko plameni\xc5\xa1\xc4\x8da: uporaba zaprtega sistema; ne uporabljati stisnjenega zraka za polnjenje, razelektritev ali pri ravnanju s produktom. Za\xc5\xbeelena ventilacija. Eksplozijsko zavarovana elektri\xc4\x8dna napeljava in osvetlitev. Ozemljitev proti stati\xc4\x8dni elektriki. Uporaba orodja, ki ne iskri. Ne segrevati._NEWLINE_Higienski parametri: Med uporabo prepovedano jesti, piti, kaditi. Sledi praksi dobre higienski praksi._NEWLINE_Maksimalne dopustne koncentracije v delovnem okolju: Metil-metakrilat: MDK 100\xc2\xa0mg/m3 (25ppm)_NEWLINE_Osebna za\xc5\xa1\xc4\x8dita:_NEWLINE_Za\xc5\xa1\xc4\x8dita dihal: Z ustrezno ventilacijo, ekstrakcijo ali pri zaprtih sistemih dihalne aparature niso potrebne. V primeru ve\xc4\x8dje izpostavitve: plinski/parni filter._NEWLINE_Za\xc5\xa1\xc4\x8dita ko\xc5\xbee in telesa: Nositi primerna za\xc5\xa1\xc4\x8ditna obla\xc4\x8dila._NEWLINE_Za\xc5\xa1\xc4\x8dita rok: Nositi primerne rokavice (neoprenske ali iz butil gume)._NEWLINE_Za\xc5\xa1\xc4\x8dita o\xc4\x8di: Pri zadostni ekstrakciji ali zaprtem sistemu: za\xc5\xa1\xc4\x8ditna o\xc4\x8dala. V primeru izpostavljenosti: kombinirana za\xc5\xa1\xc4\x8dita o\xc4\x8di in dihal.\n_START_SECTION_\nFizikalne in kemijske lastnosti\n_START_PARAGRAPH_\nAgregatno stanje: teko\xc4\x8dina_NEWLINE_Barva: brezbarvna_NEWLINE_Vonj: estrni_NEWLINE_Vreli\xc5\xa1\xc4\x8de: 100,3\xc2\xa0\xc2\xb0C_NEWLINE_Tali\xc5\xa1\xc4\x8de: -48\xc2\xa0\xc2\xb0C_NEWLINE_Parni tlak: 47 mbar (20\xc2\xa0\xc2\xb0C)_NEWLINE_Specifi\xc4\x8dna te\xc5\xbea: 0,94 (H2O=1)_NEWLINE_Topnost v vodi: 15,9 g/L pri 20\xc2\xa0\xc2\xb0C_NEWLINE_pH: ni uporabno_NEWLINE_Plameni\xc5\xa1\xc4\x8de: 10\xc2\xa0\xc2\xb0C_NEWLINE_Vnetljivost: 430\xc2\xa0\xc2\xb0C_NEWLINE_Meja eksplozivnosti: od 2,1 vol.\xc2\xa0% do 12,5 vol.\xc2\xa0%_NEWLINE_Viskoznost: 0,6 mPa*s\n_START_SECTION_\nObstojnost in reaktivnost\n_START_PARAGRAPH_\nStabilnost in reaktivnost: Stabilen pod normalnimi pogoji. Pri neprimerni uporabi: nevarnost v\xc5\xbeiga, polimerizacija (stabilen s hidrokinonom)_NEWLINE_Pogoji, ki se jim je potrebno izogniti: Odstraniti od: odprtega ognja in vira v\xc5\xbeiga. Ne segrevati. Za\xc5\xa1\xc4\x8dititi od sonca in toplote._NEWLINE_Nezdru\xc5\xbeljive snovi: Odstraniti od: oksidirajo\xc4\x8dih substanc_NEWLINE_Nevarni produkti razkroja:\n_START_SECTION_\nToksikolo\xc5\xa1ki podatki\n_START_PARAGRAPH_\nHlapi metil metakrilat lahko dra\xc5\xbei respiratorne organe, o\xc4\x8di in ko\xc5\xbeo. V primeru izpostavljenosti se lahko pojavi dermatitist, omotica, slabost in bruhanje. Ob dolgotrajni izpostavljenosti se lahko pojavijo astmati\xc4\x8dna obolenja._NEWLINE_Akutna toksi\xc4\x8dnost - Oralno: LD50 (podgana): 7872\xc2\xa0mg/kg_NEWLINE_Akutna toksi\xc4\x8dnost - Inhalatorno: LC50 (podgana): 3750 ppm_NEWLINE_Akutna toksi\xc4\x8dnost - Inhalatorno: LD50 (podgana, 4 ure): 78000\xc2\xa0mg/m3_NEWLINE_Akutna toksi\xc4\x8dnost - Intraperitonalno: LD50 (podgana): 1328\xc2\xa0mg/kg_NEWLINE_Akutna toksi\xc4\x8dnost - Intraperitonalno: LD50 2000\xc2\xa0mg/kg_NEWLINE_Akutna toksi\xc4\x8dnost - Oralno: LD50 (mi\xc5\xa1): 5204\xc2\xa0mg/kg_NEWLINE_Akutna toksi\xc4\x8dnost - Dermalna: LD50 (zajec): >5000\xc2\xa0mg/kg_NEWLINE_Akutna toksi\xc4\x8dnost - Inhalatorno: LD50 (podgana, 4 ure): 78000\xc2\xa0mg/m3_NEWLINE_Akutna toksi\xc4\x8dnost - Inhalatorno: TCLo50 (\xc4\x8dlovek): 125ppm\n_START_SECTION_\nEkotoksikolo\xc5\xa1ki podatki\n_START_PARAGRAPH_\nEkotoksikologija:_NEWLINE_Toksi\xc4\x8dnost za ribe po literaturi: LC50 (ribe,96 ur): 130\xc2\xa0mg/l_NEWLINE_Toksi\xc4\x8dnost za dafnije po literaturi: LC50 (Daphnia magna, 24 ur): 720\xc2\xa0mg/l\n_START_SECTION_\nOdstranjevanje\n_START_PARAGRAPH_\nPriporo\xc4\x8dila za izdelek: Odstraniti v skladu s Pravilnikom o ravnanju z odpadki - pravilnik o ravnanju z odpadki_NEWLINE_Odstranjevanje odpadkov: Odpadke shranjujte lo\xc4\x8deno. Zaradi nevarnosti onesna\xc5\xbeenja jih odstranjujte z industrijskimi odpadki ali kot nevarne odpadke(Ur. l. RS 84/98, 45/00 in 13/03)._NEWLINE_Priporo\xc4\x8dila za embala\xc5\xbeo: Odpadke shranjujte lo\xc4\x8deno. Zaradi nevarnosti onesna\xc5\xbeenja jih odstranjujte z industrijskimi odpadki ali kot nevarne odpadke(Ur. l. RS 104/00, 12/02) \xe2\x80\x93 pravilnik o ravnanju z odpadno embala\xc5\xbeo.\n_START_SECTION_\nTransportni podatki\n_START_PARAGRAPH_\nCeste/\xc5\xbdeleznice_NEWLINE__NEWLINE_UN-\xc5\xa1tevilka: 1247 Primerno ime po\xc5\xa1iljke: metilmetakrilat, monomer, stabiliziran ADR/RID razred: 3 ADR/RID razvrstitveni kod: F1 Embala\xc5\xbena skupina: II \xc5\xa0tevilka nevarnosti: 339 Nalepke nevarnosti: 3_NEWLINE_Notranji vodni promet_NEWLINE__NEWLINE_Primerno ime po\xc5\xa1iljke: metilmetakrilat, monomer, stabiliziran ADNR- razred: 3_NEWLINE_Morje_NEWLINE__NEWLINE_Primerno ime po\xc5\xa1iljke: metilmetakrilat, monomer, stabiliziran IMDR-razred: 3.2 IMDG-\xc5\xa1tevilka strani: 3259 Razred pakiranja: II Vodi\xc4\x8d medicinske prve pomo\xc4\x8di: 330 Seznam nevarnosti: 3-07_NEWLINE_Zrak_NEWLINE__NEWLINE_Primerno ime po\xc5\xa1iljke: metilmetakrilat, monomer, stabiliziran UN/ID- \xc5\xa1tevilka: 1247 ITATA-DGR-razred: 3\n_START_SECTION_\nZakonsko predpisani podatki\n_START_PARAGRAPH_\nRazvrstitev: Ozna\xc4\x8devanje: F -vnetljivo, Xi - dra\xc5\xbeilno_NEWLINE_R stavki:_NEWLINE__NEWLINE_- R11: Lahko vnetljivo._NEWLINE__NEWLINE_- R36/37/38: Dra\xc5\xbei o\xc4\x8di, dihala in ko\xc5\xbeo._NEWLINE__NEWLINE_- R43: Stik s ko\xc5\xbeo lahko povzro\xc4\x8di preob\xc4\x8dutljivost._NEWLINE_S stavki:_NEWLINE__NEWLINE_- S9: Posodo hraniti na dobro prezra\xc4\x8devanem mestu._NEWLINE__NEWLINE_- S16: Hraniti lo\xc4\x8deno od virov v\xc5\xbeiga-ne kaditi_NEWLINE__NEWLINE_- S24: Prepre\xc4\x8diti stik s ko\xc5\xbeo._NEWLINE__NEWLINE_- S29. Ne izprazniti v kanalizacijo._NEWLINE__NEWLINE_- S33: Prepre\xc4\x8diti stati\xc4\x8dno naelektrenje._NEWLINE__NEWLINE_- S37: Nositi primerne za\xc5\xa1\xc4\x8ditne rokavice._NEWLINE__NEWLINE_- S46: \xc4\x8ce pride do zau\xc5\xbeitja takoj poiskati zdravni\xc5\xa1ko pomo\xc4\x8d in pokazati embala\xc5\xbeo in etiketo._NEWLINE_Predpisi / Standardi:_NEWLINE__NEWLINE_- Zakon o kemikalijah_NEWLINE__NEWLINE_- Pravilnik o razvr\xc5\xa1\xc4\x8danju, ozna\xc4\x8devanju in pakiranju nevarnih snovi\n_START_SECTION_\nDruge informacije\n_START_PARAGRAPH_\nVarnostni listi proizvajalca posameznih surovin v produktu, Ur. l RS 36/99, 45/00, 104/00, 101/02, 9/03, 65/03._NEWLINE_Usposabljanje delavcev:Izpit iz varstva pri delu, Izpit za delo z nevarnimi snovmi._NEWLINE_Priporo\xc4\x8dena ali omejena uporaba izdelka: Ni omejitev'